Hiqmet bej Delvina

Hyqmet ose Hiqmet bej Delvina (Delvinë, 10 korrik 1888 - Nju Jork, 1957) ka qenë jurist, nëpunës dhe më pas ministër i shtetit shqiptar.

 Biografia 
U lind më 10 korrik 1888 në Delvinë, i biri i Sali beut dhe Xhevrije hanëm Alizotit. Mes viteve 1904-1906 studjoi ndër gjimnazet e Janinës dhe Selanikut. U largua më 1910 drejt Stambollit ku studjoi për Drejtësi.

Më 1912 mori në Bullgari kryetarin e vërhovistëve Sandaski dhe e solli në Vlorë për të përgatitur një kryengritje kundër shteteve ballkanike. Më 1913-1914 qe prokuror në Fier dhe më 1914 përkrahu ardhjen e Princit Vid. Më 1916 punoi si avokat në Delvinë, prej ku më pas iku dhe qëndroi gjer më 1919 në Korfuz.

Më 1920-1924 me detyra të ndryshme në administratën shqiptare, si drejtor i jetëshkrimeve dhe drejtor i seksionit III në Ministrinë e Punëve të Brendshme. Më 1925-1939 deputet, prej të cilave nga 1928 deri më 1930 qe ministër i Drejtësisë dhe nga 1931 deri më 1939 nënkryetar i Parlamentit. Pas pushtimit fashist u largua nga Shqipëria.

Në mërgimin politik qe pjesë e Komitetit të Fshehtë të Stambollit së bashku me Musa Jukën, Mehmet Konicën dhe Branko Merxhanin. Ndërroi jetë në Nju Jork të Shteteve të Bashkuara në dhjetor të 1957.

 Referime 

Kategoria:Lindje 1888
Kategoria:Vdekje 1957
Kategoria:Njerëz nga Delvina
Kategoria:Njerëz nga Vilajeti i Janinës
Kategoria:Ministra të Drejtësisë të Shqipërisë
Kategoria:Ministra të Arsimit dhe Sportit të Shqipërisë
Kategoria:Myslimanë shqiptarë